ఆసియా కప్‌ క్వాలిఫయింగ్‌ రౌండ్‌
యుఎఇ 176/4 (20 ఓవర్లు)
అప్ఘానిస్థాన్‌ 160 ఆలౌట్‌ (19.5 ఓవర్లు)
ఫతుల్లా : ఆసియా కప్‌ క్వాలిఫయింగ్‌ రౌండ్‌ తొలి టి20 మ్యాచ్‌లో అప్ఘనిస్తాన్‌పై యుఎఇ విజయం సాధించింది.కాగా ఆల్‌రౌండర్‌ షోతో యుఎఒ అప్ఘాన్‌పై 16 పరుగులు తేడాతో విజయం సాధించి శుభారంభం చేసింది.కాగా టాస్‌ గెలిచిన యుఎఇ నిర్ణీత 20 ఓవర్లలో నాలుగు వికెట్ల నష్టానికి 176 పరుగులు నమోదు చేసింది.యుఎఇ ఓపెనర్లు రోహన్‌ ముస్తాఫా 77 పరుగులు,మహ్మద్‌ కలీమ్‌ 22 పరుగులు చేసి తొలి వికెట్‌కు 83 పరుగులు భాగస్వామ్యాన్ని నెలకొల్పి జట్టును పటిష్ట స్థితికి చేర్చారు.అనంతరం షమాన్‌ అన్వర్‌ 11 పరుగులు,జావేద్‌ 4 పరుగులతో నిరాశ పరిచినా,ఉస్మాన్‌ ముస్తాక్‌ 23 పరుగులతో నాటౌట్‌గా నిలువగా షహజాద్‌ 25 పరుగులతో నాటౌట్‌గా కొనసాగారు.తరువాత 177 పరుగలు టార్గెట్‌తో బరిలోకి దిగిన అప్ఘాన్‌ 19.5 ఓవర్లలో 160 పరుగులకే ఆలౌటై ఓడిపోయింది.అప్ఘాన్‌ ఆటగాళ్లలో కరీమ్‌ సిద్ధిఖ్‌ 72 హాఫ్‌ సెంచరీ మినహా ఎవరూ ఆకట్టుకోలేదు.యుఎఒ బౌలర్లలో రోహన్‌ ముస్తాఫా మూడు వికెట్లు తీసుకోగా మహ్మద్‌ నవీద్‌,ఫర్హాన్‌ ఆహ్మద్‌లు ఒక్కొక్కరికి రెండు వికెట్లు లభించాయి.